## Rješenje kojim se Sandi Čavar oduzima odobrenje za rad brokera

### NN 51/2011 (4.5.2011.), Rješenje kojim se Sandi Čavar oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

1138

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Sande Čavar iz Vinkovaca, J. J. Strossmayera 6, za rad brokera, na sjednici održanoj 28. travnja 2011. godine donijela je

RJEŠENJE

1. Sandi Čavar iz Vinkovaca, J. J. Strossmayera 6, oduzima se odobrenje za rad brokera.

2. Podaci iz točke 1. izreke ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 320.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 18. travnja 2011. godine, sukladno odredbi članka 40. stavak 1. Zakona o općem upravnom postupku i članka 541. stavak 1. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Sande Čavar iz Vinkovaca, J. J. Strossmayera 6, za rad brokera.

Nakon izvršenog uvida u predmete Agencije klasa: klasa: UP/I-451-04/07-07/106, klasa: 451-04/11-17/36 i klasa: UP/I-451-04/11-07/19, utvrđeno je sljedeće:

Rješenjem Agencije, klasa: UP/I-451-04/07-07/106, urbroj: 326-111/07-2, od 9. studenoga 2007. godine, Sandi Čavar iz Vinkovaca, J. J. Strossmayera 6, zaposlenici investicijskog društva Complete line d.o.o. sa sjedištem u Sisku, S. i A. Radića 33 (dalje: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/11-17/36, Društvo je 15. travnja 2011. godine obavijestilo da Sanda Čavar više nije zaposlenica Društva, 11. travnja 2011. godine.

U predmetu Agencije klasa: UP/I-451-04/11-07/19, podnesen je zahtjev društva Tobacco d.o.o. sa sjedištem u Vinkovcima, Kralja Zvonimira 54, za izdavanje odobrenja za obavljanje poslova vezanog zastupnika sukladno odredbama Zakona, s kojim društvom je Sanda Čavar sklopila Ugovor o radu.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

U provedenom postupku utvrđeno je da Sanda Čavar više ne obavlja poslove brokera, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih joj je izdano odobrenje za rad brokera, pa je sukladno odredbi članka 27. stavak 1. točka 4. Zakona, odlučeno kao u točki 1. izreke rješenja

Na temelju odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-07/19

Urbroj: 326-111-11-2

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1138